Sylvi Listhaug , olíumálaráðherra Noregs , lent á Johan Sverdrup-svæðinu í Norðursjó , til að vera við opnunarathöfnina . Mynd / Arne Reidar Mortensen , Equinor . Norðmenn hafa formlega tekið í notkun eitt verðmætasta olíuvinnslusvæði í sögu Noregs . Það kom í hlut Ernu Solberg forsætisráðherra að opna svæðið eftir að Haraldur Noregskonungur forfallaðist á síðustu stundu vegna veikinda . Frá þessu var greint í fréttum Stöðvar 2 . Svæðið er í Norðursjó , um 140 kílómetra vestur af Stafangri , kallast Johan Sverdrup , og það þykir sæta furðu að olían þar fannst ekki fyrr en árið 2010 . Svo þýðingarmikið er svæðið talið fyrir efnahag Noregs að það þótti við hæfi að fá Harald Noregskonung til að opna það . Erna Solberg forsætisráðherra lent á þyrlupalli olíuvinnslusvæðisins . Mynd / Arne Reidar Mortensen , Equinor . Konungur veiktist hins vegar á síðustu stundu og liggur nú á sjúkrahúsi í Osló . Því kom það í hlut Ernu Solberg forsætisráðherra að leiða vígsluathöfnina í fyrradag ásamt forystumönnum ríkisolíufélagsins Equinor . Olíulindir svæðisins eru svo gjöfular að þær eru taldar framlengja olíuævintýri Norðmanna um hálfa öld . „ Þetta er stórt framlag til velferðar okkar í framtíðinni . Hérna verður framleitt fyrir 200 milljónir á sólarhring . Það eru verðmæti héðan sem munu styðja rekstur sjúkrahúsa , hjúkrunarheimila og skóla og alls sem við þurfum , “ sagði Erna Solberg þegar hún formlega gangsetti vinnslusvæðið . Erna Solberg í viðtali við TV - 2 í Noregi . Mynd / TV 2 , Noregi . Skipan hinnar umdeildu Sylvi Listhaug í embætti olíumálaráðherra fyrir jól þykir undirstrika þá stefnu norsku ríkisstjórnarinnar að gefa ekkert eftir í olíuleit . Þegar fréttamaður hins norska TV - 2 spurði hana um þau sjónarmið umhverfisverndasamtaka að opnun nýja olíusvæðisins væri ekkert fagnaðarefni svaraði hún að þvert á móti ætti að skála í kampavíni . Sylvi Listhaug , nýskipaður olíumálaráðherra , er einn umdeildasti stjórnmálamaður Noregs . Mynd / TV - 2 , Noregi . „ Þessu ber að fagna með kampavíni vegna þess að þetta vinnslusvæði framleiðir olíu og gas með mjög lítilli losun . Við tölum hér um 700 grömm á hvert olíufat en meðaltalið í heiminum er 18 kíló , þannig að ef menn vilja minni losun þá er afar mikilvægt að Noregur haldi áfram olíu - og gasframleiðslu , sem er í fararbroddi tækniþróunar sem leiðir til umhverfisvænni jarðar , “ sagði Sylvi Listhaug olíu - og orkumálaráðherra . Norðmenn eru að stórauka olíuleit í Barentshafi á sama tíma og forsætisráðherra þeirra undirritar yfirlýsingar í Reykjavík um aðgerðir í loftlagsmálum .